💜💜සිංහල පරිවර්තනය : පෙහංසි සුලෝචනා💜💜
ආදරණීය X (Dear X)
[9 වන කොටස] : නව හිනිපෙත්තට
ලෝන්ග්ස්ටාර් එන්ටර්ටේන්මන්ට් ආයතනය අද නිල නිවේදනයක් නිකුත් කරමින් කියා සිටියේ,
තමන් බෙක් ආ-ජින් සමඟ ඇති
විශේෂ ගිවිසුම අත්හිටුවීමට තීරණය කළ බවත්
ඒ අනුව ඇයව ආයතනයෙන් ඉවත් කළ බවත්ය.
ලෝන්ග්ස්ටාර් ආයතනයට අනුව,
මෙම තීරණය ගෙන ඇත්තේ දෙපාර්ශවය අතර තිබූ විශ්වාසය
තවදුරටත් පවත්වාගෙන යා නොහැකි මට්ටමට බිඳ වැටී ඇති බව තහවුරු වීමෙන් පසුවයි.
ඇතැම් පාර්ශව සැක පළ කරන්නේ මෙය බෙක් ආ-ජින්ගේ
රංගන දිවියේ අවසානය විය හැකි බවයි.
බෙක් ආ-ජින් මේ පිළිබඳව තවමත් කිසිදු ප්‍රකාශයක් සිදු කර නොමැති අතර,
ඇයගේ ඊළඟ පියවර කුමක් වේවිද යන්න දෙස බොහෝ දෙනා අවධානයෙන් සිටී.
මේ ගැන ටිකක් හිතලා බලන්න, චා මහත්මයා.
මම පාවිච්චි කරලා අහක දාපු නිළියක්ව ඔයා ආපහු ගන්න හදන්නේ ඇයි?
ඔයාගේ සමාගම කොටස් වෙළෙඳපොළට ආවා විතරනේ, ඉතින් ඔයා මීට වඩා ටිකක් පරිස්සම් වෙන්න ඕනේ.
ඔයා අර ලිපි ටික කියවන්න ඇතිනේ.
මම ඇයව අත ඇරියේ ඇයි කියලා ඔයා හිතන්නේ?
ලොකු දෙයක් පුපුරන්නයි යන්නේ.
ඒ නිසා බෙක් ආ-ජින් ඉස්සරහා ගිවිසුමක් වනන්න හිතන්නවත් එපා.
දැනට ඉන්න අය ගැන අවධානය යොමු කළොත් හොඳයි.
මේක හිතවත්කමට දෙන උපදෙසක් නෙවෙයි. මේක අනතුරු ඇඟවීමක්.
ඔයා වේලාසනින්ම ඇවිත්නේ.
මොකද්ද ඔය බැල්ම?
ඔයාට ඕනේ මාව මේ වහලෙන් පහළට තල්ලු කරන්නද?
ඔයාට ඕන වුණේ මේක මේ තරම් දුර දිග ගෙනියන්නද?
මෙතන උඩ හරිම සිසිලසයි නේද?
මම හිතුවා පොඩි හුළං පාරක් වැදුණම ඔයාගේ මොළේ ටිකක් පෑදෙයි කියලා.
ඉතින්?
දැන්වත් යථාර්ථය තේරෙනවද?
මට තාම හිතාගන්න බැහැ.
මේ ඔක්කොම ඉන්-ගැන් වෙනුවෙන්ද?
මම ඒ ගැන කල්පනා කළා.
කොතනද වැරදුනේ කියලා.
මුල ඉඳලම මම ඔයාට කතා නොකළා නම්...
ඔයයි ඉන්-ගැනුයි කවදාවත් මුණ නොගැහුණා නම්...
එයා තාමත් ජීවතුන් අතර ඉඳීවිද?
මම එයා එක්ක යාලුයි කියලා ඔයාට කිව්වම,
එකේ කෙළවර මොකද්ද කියලා ඔයා දැනගෙන හිටියා.
ඒත් ඔයා නොදැක්කා වගේ හිටියා.
මොකද අපි දෙන්නා නිසා ආයතනයට සල්ලි ලැබුණ හින්දා.
ඒ ඔයානේ.
ඉතින් ඇයි මම දැන් මේ දේවල් කරන්නේ?
මටත් හරියටම තේරෙන්නේ නැහැ.
ඉන්-ගැන් ගැන මගේ හිතේ තියෙන වරදකාරී හැඟීම
හෝදගන්නේ කොහොමද කියලා මම බලන්නේ.
ඒ ගැන හිතන හිතන හැම වාරයක් පාසාම...
උත්තරේ ඇවිත් නවතින්නේ ඔයා ළඟ.
ඔයා මොනවද කරන්න හදන්නේ?
මම දාගත්ත ගැටේ මමම ලිහාගන්න ඕනනේ.
ඒ කියන්නේ,
ඔයා ආපු තැනටම ඔයාව ආපහු යවන්න වෙනවා.
බලන් ඉන්නකෝ.
මම ඔයාගේ ජීවිතේ විනාශ කරලා දානවා.
මම ඔයාට ලේසියෙන් යන්න දෙන්නේ නැහැ.
ඔයා බඩගාගෙන ආපු ඒ කාණුවටම මම ඔයාව ආපහු ඇදලා දානවා.
තමන්ගේ පියා ඝාතනය කිරීමේ සැකකාරිය,
බෙක් ආ-ජින්.
ගහන්න.
මට ගහන්න.
ඔයාගේ හිතට සහනයක් ලැබෙන්නේ ඒකෙන් නම්, මම ඒ පාර කන්නම්.
ඒකෙන් ඉන්-ගැන් ආපහු එයිද?
එහෙනම් මොකක්ද? ඔයාට ඕනේ මම ඔයා ඉස්සරහා දණ ගහන්නද?
ඒකෙන් එයා ආපහු එයිද?
එහෙනම් ඔයාට මගෙන් මොනවද වෙන්න ඕනේ?
ඔයා මේ ගොඩනැගිල්ලෙන් පැන්නොත්,
අපි දෙන්නා ණය නැහැ.
ඒක නම් විහිළුවක්.
"විහිළුවක්"?
මිස් සෝ.
මේ හැම දේකටම වැරදි මම විතරද?
ඔයා ඇත්තටම එහෙම විශ්වාස කරනවද?
ඔච්චර කාලයක් ඔයා එයාගේ ළඟින්ම හිටියනේ,
ඒ වෙලාවෙවත් ඔයාට තේරුණේ නැද්ද මෙහෙම දෙයක් වෙයි කියලා?
ඔයා දැනගෙන හිටියා එයා කඩා වැටිලා හිටියේ කියලා,
ගොඩක් කාලෙක ඉඳලා.
ඒත් ඔයා අහක බලන් ඉන්න තීරණය කළා.
ඒ ඔයාගේ කෑදරකම නිසා.
දැන් ඔයා වරද මගේ පිට පටවන්න හදනවා.
එහෙනම් ඔයාගේ නියම ස්වරූපේ මේකයි.
ඔයා අනිත් අයට බැන බැන--
ඔයා මොනවද දන්නේ?
මම මේ ටික දන්නවා.
එයා ඔයත් එක්ක ගෙවපු අවුරුදු දහයට වඩා,
මාත් එක්ක ගෙවපු එක අවුරුද්ද
එයාට ගොඩක් වටිනවා.
බලන් ඉන්නකෝ. මම ඔයාගේ ජීවිතේ විනාශ කරලා දානවා.
ශික්!
විනාශයි.
කවුද කියන්නේ ඔයාට එහෙම කරන්න පුළුවන් කියලා?
මගේ හරහට එන්න එපා මොකද මම නවතින්නේ නැහැ.
කවදාවත්ම.
ආ-ජින් සම්බන්ධව ඔයාගේ ආයතනයට කිසිම පියවරක් ගන්න බැරි නම්,
දිගටම ආයෝජනය කරන්න මට කිසිම හේතුවක් පේන්නේ නැහැ.
චිත්‍රපටයේ ආයෝජනවලිනුත් අපි අයින් වෙනවා.
ඒ කියන්නේ බෙක් ආ-ජින්ව ආරක්ෂා කරන්න ඔයාලට කිසිම අදහසක් නැද්ද?
ඔව්, ඒක හරි.
අන්තිම ප්‍රශ්නයක් තියෙනවා.
ඔයාලා මෙයාව අයින් කරලා නිකන් ඉන්න නෙවෙයි නේද කල්පනාව?
මගෙන් පොඩි උපදෙසක් දෙන්නද?
බෙක් ආ-ජින් ළඟ මනුස්සකමක් ඉතුරු වෙලා ඇති කියලා ඔයා හිතනවා නම්,
රැකගන්න තරම් දෙයක් තියෙනවා කියලා හිතනවා නම්,
ඒ අදහස අතෑරගන්න.
එයා තමන් වටේ ඉන්න හැමෝවම ඇදගෙන තමයි නිරයට යන්නේ.
ඔයා මං ගැන ටිකක් සැර වැඩියි කියලා හිතෙන්නේ නැද්ද?
මට ඕන එයා එක්ක කතා කරන්න විතරයි!
සභාපතිතුමා මට උපදෙස් දීලා තියෙන්නේ ඔයාව මේ ගේ ඇතුළට ගන්න එපා කියලා.
කරුණාකරලා යන්න.
හොං මහත්තයෝ, මට එක වචනයක් කතා කරන්න...
මට කැරකිල්ල වගේ.
මට පොඩ්ඩක් ඉන්න ඕනේ.
පුතා
මොකද දැන්?
ඔයා තාම ජුන්-සෝට කිව්වේ නැද්ද?
මම කිව්වනේ මම දණ ගහලා සමාව ගත්තා කියලා
එයාට දැනගන්න සලස්වන්න කියලා.
දැන් කොච්චර කල් ගියාද?
මිස් හ්වං.
දැනටමත් මගේ ඔලුව පැලෙන්න එනවා, ඒ නිසා මේක තවත් අවුල් කරන්න එපා.
ඔයාට එයාට කියන්නම ඕනේ නම්, ගිහින් ඔයාම කියන්න.
එයා මගේ කෝල්වත් ගන්නේ නැත්නම් මම කොහොමද එයාට කියන්නේ?
මම එයාව බලන්න ගියත් එයා මාව හම්බෙන්න එන්නේ නැහැ.
ඉතින් මම මොනවා කරන්නද?
ඔය තරම් ඇලිලා ඉන්න එක හොඳ දෙයක් නෙවෙයි.
නවත්තන්න ඕන තැන දැනගන්න.
මම ඇලිලා නැහැ.
මම අසනීපෙන් ඉන්නේ.
මට ඉක්මනටම ඔපරේෂන් එකක් කරන්න ඕනේ.
ඔපරේෂන් එකක්? මොන වගේ ඔපරේෂන් එකක්ද?
මගේ වකුගඩු නරක් වෙලා, ඩයලිසිස් කරනවා. මට බද්ධ කරන්න වකුගඩුවක් ඕනේ.
දොස්තරලා කියන්නේ පවුලේ කෙනෙක්ගෙන් ගන්න එක හොඳයි කියලා.
පිටින් කෙනෙක් හොයාගන්න ගියොත් අවුරුදු ගාණක් බලන් ඉන්න වෙයි.
අනික මට වෙන විකල්පයකුත් නැහැනේ.
මම ණය කන්දරාවක හිර වෙලා ඉන්නේ, මට ඔපරේෂන් එකට සල්ලිත් නැහැ.
මට සල්ලිත් නැහැ, වකුගඩුවකුත් නැහැ.
මේ විදිහට ගියොත් මම මැරෙයි!
ජුන්-සෝට මේක ආරංචි වෙන විදිහට සලස්වන්න.
ආ.. ඉතින් මේ ඔක්කොම දඟලන්නේ ඔයාට එයාගේ වකුගඩුවක් ඕන නිසා නේද?
ඒකයි ඔයා අර බොරු සමාවක් අරගෙන මම ළඟට දුවගෙන ආවේ.
හොඳයි, වෙලාව හරි.
එයා මෙතනම ඉන්නවා, ඉතින් ඔයාම එයාට කියන්න.
එයාට කියන්න ඔයා දණ ගහලා සමාව ගත්තේ,
ඔයාට එයාගේ වකුගඩුව ඕන නිසා කියලා.
මොකක්?
ඔයාට ඇහුණනේ.
ඔයාගේ අම්මට වකුගඩුවක් ඕනලු.
ඔයාට එයාව බේරගන්න ඕන නම්, ඔයාගේ වකුගඩුව එයාට දෙන්න.
එයාගේ කෝල්වලට ආන්සර් කරන්න එපා.
එහෙම නොකළොත් එයා මොනවා කරයිද කියලා කවුද දන්නේ?
ඔයා දන්නවනේ එයා කොහොමද කියලා.
ඔයා ඇත්තටම දන්නේ නැද්ද,
නැත්නම් එයා ඔයාගේ අම්මා නිසා නොදන්නවා වගේ ඉන්නවද?
ඉස්සර ඔයාගේ ඔලුව අතගාපු ඒ අත් දෙකෙන්ම තමයි,
මගේ ඔලුව වතුර යට ඔබාගෙන හිටියේ.
ඒක අමතක කරන්න එපා.
මම මිස් සෝව හම්බුණා.
මම ආයෝජනය අයින් කරගන්නවා කිව්වමත් එයා අඟලක්වත් හෙලවුණේ නැහැ.
පේන විදිහට එයා තීරණය කරලා තියෙන්නේ ඔයාගේ පස්සෙන් දිගටම එන්න වගේ.
එයා ඔයාව වලලලා, ආයේ කවදාවත් එන්න බැරි තැනටම වැඩ සිද්ධ කරයි.
මට පුදුමයක් නැහැ.
එයාට කේන්තිය කොච්චරද කියනවා නම්, එයාට හරි හැටි දෙයක් පේන්නේ නැහැ.
එයා කොච්චර දුරක් යයි කියලා ඔයා හිතනවද?
ඇත්තටම මම දන්නේ නැහැ. එයා මීට කලින් කවදාවත් මෙච්චර දුර ගිහින් නැහැ.
මම ඒජන්සි කීපයකට කතා කළා, ඒත් මිස් සෝ දැනටමත් එයාලට කතා කරලා.
මේකෙන් ගැලවෙන එක ලේසි වෙන්නේ නැහැ.
මගේ ජීවිතේ කවද්ද ලේසි වුණේ?
මම බය වෙන්නෙත් අන්න ඒ ගැනම තමයි.
ඒ කියන්නේ?
ඔයා කොටු වුණ හැම වෙලාවකම
ඔයා ප්‍රශ්නේ විසඳගන්න තවත් සීමාවක් පනිනවා.
මම මෝඩයෙක් වගේ නිකන් ඉන්නේ නැහැ.
මේක වාද කරන්න වෙලාවක් නෙවෙයි. මේක විසඳගන්නේ කොහොමද කියලා බලන්න.
අර 'විලංගු' ෆයිල් එක. (Shackle file) අපිට ඕන කරන්නේ ඒක විතරක් නෙවෙයිද?
දැන් ඒකෙන් වැඩක් නැහැ.
දැන් තියෙන තත්ත්වෙ හැටියට, එක්කෝ එයා මැරෙන්න ඕනේ, නැත්නම් මම මැරෙන්න ඕනේ.
අපි දෙන්නගෙන් එක්කෙනෙක් අයින් වෙන්න වෙනවා.
වෛද්‍ය මධ්‍යස්ථානය
මම ඔයාට මගේ වකුගඩුව දෙනවා.
මම පොලී කාරයන්ගේ ණයත් ගෙවලා ඔපරේෂන් එකේ වියදම් ඔක්කොම දරන්නම්.
ඇත්තටමද?
හැබැයි මට කොන්දේසි දෙකක් තියෙනවා.
පළවෙනි එක, ඔයා ආයේ කවදාවත් ආ-ජින් ඉස්සරහට එන්නේ නැහැ.
දෙවෙනි එක, ඔයා සීයගෙන් ඈත් වෙලා ඉන්න ඕනේ, දිගටම.
මොකක්?
ඔයාගේ ණය ගෙවලා ඉවර වුණාම, ඔපරේෂන් එකත් කළාට පස්සේ,
ඔයාට සල්ලි ඉල්ලගෙන සීයා ළඟට යන්න කිසිම හේතුවක් නැහැනේ.
අනික මගේ වකුගඩුව ලැබුණට පස්සේ
ආ-ජින් එක්ක ප්‍රශ්න ඇති කරගන්න යන්න ඔයාට කිසිම උවමනාවක් නැහැනේ.
මම බලන විදිහට නම්, ඒක සාධාරණයි.
ඔයා කතා කරන්නේ හරියට මට බෝවෙන ලෙඩක් හැදිලා වගේනේ.
ඔයා මට හුඟක් සැර වැඩියි කියලා හිතෙන්නේ නැද්ද?
ඔයා ඒකට කැමති නැද්ද?
ඔයා දිගින් දිගටම රිද්දන්නේ
මම වැඩියෙන්ම ආදරේ කරන අයට.
ඒක නිසා ආ-ජින්ටවත්, සීයාටවත් රිද්දන්න එපා
ආයේ කවදාවත්.
ඕවා තමයි මගේ කොන්දේසි.
මොකක්ද ඒ කියන්නේ?
පළවෙනි තට්ටුවේ කවුද ඉන්නේ?
මොන හේතුවකටද?
ඔයාට විශ්වාසද?
මොකද වෙන්නේ?
මිස් සෝ, පොලිසියෙන් ඇවිත් ඉන්නවා.
පොලිසියෙන්? එයාලට මොනවද ඕනෙ?
සෝ මි-රි මහත්මිය.
අපිට ඔයාව අත්අඩංගුවට ගන්න වරෙන්තුවක් සහ මේ ස්ථානය පරීක්ෂා කරන්න වරෙන්තුවක් තියෙනවා.
අද උදෑසන ලෝන්ග්ස්ටාර් එන්ටර්ටේන්මන්ට් ආයතනයේ ප්‍රධාන විධායක නිලධාරී සෝ මි-රි මහත්මියව
පොලීසිය විසින් අත්අඩංගුවට ගනු ලැබුවා.
පොලීසිය පවසන්නේ ඇය සමාගමේ අරමුදල්වලින්
වොන් බිලියන ගණනක් වංචා කළ බවට සාක්ෂි හමුවී ඇති බවයි.
පරීක්ෂණ පුළුල් කිරීමේ කොටසක් ලෙස විමර්ශන නිලධාරීන් විසින්
සමාගමේ මූලස්ථානය පැය පහක කාලයක් පුරා සෝදිසි කිරීමකට ලක් කර තිබෙනවා.
බලධාරීන් පවසන්නේ මුදල් වංචාව මෙම නඩුවේ එක් කොටසක් පමණක් බවයි.
නව චෝදනාවලට අනුව ඇය තම ආයතනයේ කලාකරුවන්ට තර්ජනය කරමින් සහ පීඩා කරමින්,
ආයතනය තුළ බියජනක වාතාවරණයක් ගොඩනගාගෙන සිට ඇති බව අභ්‍යන්තර ආරංචි මාර්ග පවසනවා.
ඇයගේ කලාකරුවන් පාලනය කිරීමට සහ බිය ගැන්වීමට ඇය විසින්
ඔවුන්ගේ පෞද්ගලික තොරතුරු අඩංගු "විලංගු ෆයිල්ස්" (shackle files) නමින් හඳුන්වන
ලේඛන භාවිතා කර ඇති බවට චෝදනා එල්ල වී තිබෙනවා.
පොලීසිය විසින් මෙම ලිපිගොනු භාරයට ගෙන ඇති අතර ඒවායේ සත්‍යතාව තහවුරු කිරීමට නියමිතයි.
ඒ ෆයිල් එකේ තියෙන හැමදේම ඇත්තද?
ඔයා කවද්ද මේ ෆයිල්ස් ගැන දැනගත්තේ?
ප්‍රධාන විධායක නිලධාරී සෝ මි-රිට එරෙහිව තවත් චෝදනා මතු වී තිබෙනවා.
තම නියෝජිතායතනයේ කලාකරුවන්ව ප්‍රවර්ධනය කිරීම සඳහා
ඇය විකාශන නිලධාරීන්ට සහ මාධ්‍යවේදීන්ට අල්ලස් දී ඇති බවට
සාක්ෂි හමුවී ඇති බව පොලීසිය පවසනවා.
පොලීසිය විසින් විශ්වාසය කඩ කිරීම සහ අල්ලස් දීම යන චෝදනා ද එක් කරමින්
ඇයව රඳවා තබා ගැනීමේ නියෝගයක් ලබා ගැනීමට අපේක්ෂා කරනවා.
ඔව්, හොං මහත්තයෝ.
මම ළඟදීම ඔපරේෂන් එකට යනවා,
ඒ නිසා මට ටික කාලෙකට සීයව බලන්න එන්න වෙන්නේ නැහැ.
කරුණාකරලා එයාට වකුගඩු බද්ධ කිරීම ගැන කියන්න එපා.
ඔව්. එයාව බලාගන්න.
මම ආයේ කතා කරන්නම්.
මොකක් ගැනද ඒ කතා කළේ?
වකුගඩු බද්ධ කිරීමක්?
මම මගේ වකුගඩුවක් අම්මට දෙනවා.
ඔයා සිරාවටමද කියන්නේ? ඔයා කොහොමද මට ඒක නොකියා හිටියේ?
මම අද මෙහෙට ආවේ නැත්නම්, ඔයා ඇත්තටම මට කියන්නෙ නැතුව ඉන්නද හිටියේ?
ලීනා.
පුදුමයක් නෙවෙයි.
මම ඩ්‍රින්ක් එකක් ගන්න අහන හැම වෙලාවකම, ඔයා මග ඇරියේ ඒකනේ.
ඔයා කොයි වෙලේ හරි එයි කියලා හිතලා, මම මෝඩයෙක් වගේ බලන් හිටියා.
මම ඔයාගේ කෝල් එකක් එනකම් බලන් හිටියා කියලා ඔයාට දැනුනෙවත් නැද්ද?
මාව මෝඩයෙක් කරන එකෙන් ඔයා සතුටක් ලබනවද?
මම ඒ තරම් විහිළුවක්ද ඔයාට?
පරිස්සමින්, ඔයාට තුවාල වෙයි.
නවත්තන්න.
ඔයා මහ ජරා මිනිහෙක්.
ඔයාගේ ඔපරේෂන් එක තියෙන්නේ අද නේද?
ඔව්.
මට දුක් වෙන්න ඉඩ තියන්න එපා.
මම ඒකට කැමති නෑ.
හරි.
සෝ මි-රි අත්අඩංගුවට ගත්ත එක ගැන මට සැනසීමක් දැනෙනවා.
ඔයා ගැන වද වෙන්න තිබුණ දේවල් වලින් එකක් හරි අඩු වුණානේ.
ඔයාට කොහොමද ඒක එච්චර ලේසි වුණේ?
වෙන කෙනෙක් වෙනුවෙන් තමන්ගෙම කොටසක් පරිත්‍යාග කරන එක
ඔයාට ලොකු දෙයක් නෙවෙයිද?
ඔයාට තාමත් හිනා වෙන්න පුළුවන්ද?
ආ-ජින්.
ඔයා ඉස්පිරිතාලෙට එන්න ඕන නෑ.
මම එනකල් ඉන්න, මම ඔයා බලන්න එන්නම්.
ඒ නිසා මම ගැන වද වෙන්න එපා.
මම දැන් තියන්නම්.
කෑම මගහරින්න එපා, තේරුණාද?
මම තියනවා.
තනි පුද්ගල කළමනාකරණ ගිවිසුමක්?
මේ දවස්වල මගේ ප්‍රතිරූපය නම් එච්චර හොඳ මට්ටමක නෙවෙයි තියෙන්නේ.
ඔයා ඒ ගැන දැනගෙනමද මට මේ යෝජනාව ගෙනාවේ?
අනිවාර්යයෙන්ම.
ඇත්තම කියනවා නම්
අපි ඒ ගැන පොඩ්ඩක්වත් වද වෙන්නේ නෑ.
අපි ආයෝජනය කරන්නේ ඔයාගේ අනාගත වටිනාකම වෙනුවෙන්.
අනික ප්‍රතිරූපය ආපහු හදන එක අපේ පැත්තෙන් ලේසියෙන්ම කරගන්න පුළුවන් දෙයක්.
මිස් බෙක්, ඔයාට දැන් වෙලාව තියෙනවා නම්
අපේ ඔෆිස් එක පැත්තේ එන්න පුළුවන්ද?
අපි ඉස්සෙල්ලා මුණගැහිලා කතා කරලා,
ඊට පස්සේ හිමීට ගිවිසුම ගැන සාකච්ඡා කරමු.
කොහෙද යන්නේ?
කන්නේ නැද්ද?
මම ඔයාටත් එක්කමයි කෑම ඕඩර් කළේ.
ඒයි!
ඔයා කන්න.
මම පොලිසියට කතා කරන්න කලින් ඔය ඔරලෝසුව තිබුණ තැනින්ම තියන්න.
අනේ මන්දා.
ඔච්චර ලෝබ වෙන්න එපා.
ඔයාගේ ගෙදරදි මම මේක දාගෙන හිටියට මුකුත් වෙන්නේ නෑනේ.
ආ, ඒක නෙවෙයි. ඔයාට බැනලා දාපු ගොඩක් කමෙන්ට්ස් දැන් අයින් කරලා.
ඔයාට මඩ ගහලා තිබුණ ලිපිත් ඔක්කොම ඩිලීට් කරලා.
මේ බලන්න.
ඔක්කොම අයින් වෙලා. මම කිව්වේ වෙයි කියලා.
දවස් කීපයකට කලින් මේකේ කොච්චර නම් තිබුණද.
මාරයි නේද?
ඔයා දවස තිස්සෙම මගේ නම ඉන්ටර්නෙට් එකේ හොය හොයද ඉන්නේ?
ඔයාට කරන්න වෙන වැඩක් නැද්ද?
ඔයාට ඇත්තටම තේරෙන්නේ නෑ.
ඔයා ගැන හොයලා බලන එක මගේ දින චර්යාවේ කොටසක්.
ඔයා ගැන ලිපියක් වැටුණ ගමන්
ඒකට ඉස්සෙල්ලාම බැනලා කමෙන්ට් එකක් දාන එක මගේ පොඩි විනෝදාංශයක්.
ඒයි, එන ගමන් කන්න මොනවා හරි අරගෙන එන්න.
පැණි රස ජාතියක්.
ෂෝක් නේ.
මහන්සි වෙන්නේ නැතුවම ඔයාගේ දේවල් ඉබේම හරියනවා.
ඔයාටත් ඉතින් ෂෝක් නේ.
ප්‍රශ්නයක් වුණ හැම වෙලාවෙම කවුරු හරි ඇවිත් ඔයාව බේරගන්නවා.
ඔයා මෝඩද, නැත්නම් බබෙක්ද?
හැම වෙලේම කවුරු හරි ඇවිත් බේරගන්නකම් බලාගෙන ඉන්න ජීවිතේ
ඇත්තටම ඔයාට ලොකු දෙයක් වගේ පේනවද?
ඔච්චර ආස නම් ඔයාම තියාගන්න.
හැබැයි ඉතින් ඔයාට ඒ ලෙවල් එකට එන්න බෑනේ.
ඒයි!
මහ නසරානියෙක්.
මම අද ආවේ මේ ෂෝක් බෑග් එක පෙන්නන්න.
මොකද හිතන්නේ? ලස්සනයි නේද?
ගොඩ කාලෙකින් නේ.
මේක වොන් මිලියන දහයක් විතර වුණා--
මම මේක ගන්නකොට වොන් මිලියන දහයක් විතර වුණා
මේක වොන් මිලියන දහයක් වෙනවද?
පාවිච්චි කරපු එකක් වුණත් අඩුම තරමේ වොන් මිලියන ගාණක්වත් වටිනවා ඇති.
මේක පිස්සුවක් නේ!
සාදරයෙන් පිළිගන්නවා.
මොකද මෙච්චර පරක්කු වුණේ? කඩේ ළඟම තියෙනවනේ.
ඒයි.
කිම්චි එක රත් කරන්න අමතක වුණාද?
නිකන් කන්නකෝ ඉතින්.
බඩට ගියාම ඕවා කොහොමත් රත් වෙනවා.
ඔයා කන්නේ නැද්ද?
ඔයා ඔක්කොම කන්න. මට කන්න බෑ වගේ.
ඒක නෙවෙයි,
අර මම කියපු කළු පාට කාර් එක ගැන මොනවා හරි හොයාගත්තද?
මම ඔයාට නම්බර් එකත් දුන්නනේ.
ආ, ඒ කාර් එකද? ඒක හොර කාර් එකක්.
නම්බර් ප්ලේට් පවා හොර ඒවා.
මුන් නම් වැඩකරුවෝ වගේ.
ඒ මිනිස්සු ඔයාට එහෙම ගැහුවා නම්, උන් භයානක උන් වෙන්න ඇති.
උන් ඔයාගේ කෙල්ල පස්සෙන් පැන්නා කිව්වා නේද?
ඔයා එයාට මේ ගැන පරිස්සම් වෙන්න කියන්න ඕන.
ඔයා හරි.
තනියම මේ ගැන වද වෙලා වැඩක් නෑනේ.
මම එයාට පරිස්සම් වෙන්න කියලා කියන්න ඕන නේද?
ඔයාගේ කෙල්ල මොනවා කරන කෙනෙක්ද ඔය වගේ මිනිස්සු පස්සෙන් පන්නන්න?
ඒක ඔයාට වැඩක් නෑනේ, ඕවා අහන්න එපා.
හෙලෝ?
කොහෙද ඉන්නේ? මම එතනට එන්නම්.
මම පොඩ්ඩක් එළියට යනවා.
කොහෙද යන්නේ?
සර්, දේශන ශාලාවට යන්න වෙලාව හරි.
ගිය පාර තනියම ඩ්‍රයිව් කරද්දි මම ලොකු ඇක්සිඩන්ට් එකක් කරගන්න ගියා.
එදා ඉඳන් මට ඩ්‍රයිව් කරන්නත් බයයි.
ඔයාට තුවාල නොවුණ එක ලොකු දෙයක්.
ඔයාට ඩ්‍රයිව් කරන්න අමාරු නම් මට කියන්න.
ජුන්-සෝ මට විශේෂයෙන්ම කිව්වා
එයා නැති අතරේ ඔයා ගැන අවධානයෙන් ඉන්න කියලා.
අනික පිස්සුවෙන් වගේ පදින වාහන වලට ළං කරලා එළවන්න එපා.
නැත්නම් ඔයත් අමාරුවේ වැටෙයි.
ඒ පිස්සුවෙන් එළෙව්වේ මමයි.
මම තමයි ඇක්සිඩන්ට් එක කරගන්න ගියේ.
ආහ්?
මම ඔයාට දීපු ෆෝන් එක තාම ළඟ තියෙනවද?
ඇයි?
ඔයා දන්නවනේ මේ ලෝකේ කොච්චර භයානකද කියලා.
ඒ නිසා හැම වෙලේම ඒක ළඟ තියාගන්න.
මොනවා හරි වුණොත් මට කතා කරන්න.
ඔයා නම් මාරයි ජේ-ඕ.
ඉතින් අපි කොහෙද මේ යන්නේ?
ඒජන්සි මීටින් එකකට. එයාලා මට ඔෆිස් එකට එන්න කිව්වා.
හැමදේම හරි ගියොත්, මම අද අත්සන් කරයි.
මම දැනගෙන හිටියා.
ලෝන්ග්ස්ටාර් වැටුණ ගමන්, ඔයාගේ වැඩ ආයෙමත් හරියන්න පටන් අරන්.
අපේ ඩී ඕ එන්ටර්ටේන්මන්ට් ආයතනය
ක්ෂේත්‍ර ගණනාවක පැතිරුණු පූර්ණ සේවා සපයන ආයතනයක්
ඩ්‍රාමා, චිත්‍රපට සහ විකාශන අන්තර්ගතයන් ඇතුළුව.
අපි ඔන්ලයින් අන්තර්ගතයන් පැත්තටත් වේගයෙන් ව්‍යාප්ත වෙමින් පවතිනවා
ඒ වගේම අපේ ලේබල් ව්‍යාපාරයත් හොඳට දියුණු වෙනවා.
අපි පූර්ණ කළමනාකරණ සහයෝගයක් ලබා දෙනවා
එතකොට ඔයාට පුළුල් පරාසයක නිර්මාණ එක්ක වැඩ කරන්න පුළුවන්.
අර පේන විදිහට
ආදායම බෙදී යන විදිහ හදලා තියෙන්නේ ඔයාට වාසි වෙන විදිහට.
ඒක නෙවෙයි
ඔයයි මූන් දෝ-හ්යුක් මහත්තයයි අතර තියෙන්නේ මොන වගේ සම්බන්ධයක්ද?
මූන් දෝ-හ්යුක් මහත්තයා?
අපිව පොළඹවලා ඔයාව මේකට සම්බන්ධ කරගන්න මුල් වුණේ
හදෙරේ එකේ ප්‍රධාන විධායක නිලධාරී මූන් දෝ-හ්යුක් මහත්තයා.
එයා අපේ සමාගමේ ප්‍රධාන කොටස්කරුවෙක්.
එයාට දක්ෂතා අඳුරගන්න හොඳ ඉවක් තියෙනවා.
මම අහපු විදිහට එයා පෞද්ගලිකව මැදිහත් වෙලා
ඔයා ගැන ගියපු මඩ ප්‍රචාර ඔක්කොම අයින් කරලා තියෙනවා.
ඒ නිසා මම හිතුවේ ඔයා එයාව අඳුරනවා ඇති කියලා.
සැටර්න්ගේ දර්ශනය සහ දැක්ම
සර්, මට ප්‍රශ්නයක් තියෙනවා.
ඔව්? අද ඔබතුමාව හමුවුණාට පස්සේ
මට තේරුණා ඔබතුමා සාර්ථක ව්‍යාපාරිකයෙක් විතරක් නෙවෙයි
ගරු කරන්න වටින පුද්ගලයෙක් කියලා.
ස්තූතියි.
ස්තූතියි. කාලය ලබා දුන්නට ස්තූතියි.
එයා මාරයි නේද?
ආවාට ස්තූතියි.
ස්තූතියි.
හමුවීම සතුටක්.
මම බෙක් ආ-ජින්.
මම මූන් දෝ-හ්යුක්.
අපි හමුවුණ පළවෙනි වතාව මේක වුණාට, අපි නාඳුනන අය නෙවෙයිනේ.
ඔයා මම ගැන හොඳට දන්න පාටයි.
ඔව්. මම බලාගෙන හිටියේ.
මම හිතුවේ අපි මීට කලින් හමුවෙයි කියලා.
මට ඔයාට ස්තූති කරන්න ඕන වුණා.
ඔයා මම ගැන විශ්වාස කළා
අනිත් හැමෝම මාව ප්‍රතික්ෂේප කරද්දි.
මම හැමතිස්සෙම මාවත්, මගේ තීරණත් විශ්වාස කරනවා.
මට දැනගන්න ඕන ඇයි ඔයා මට උදව් කරන්නේ කියලා.
අපි වාඩි වෙමුද?
මගේ සමාගම පරිත්‍යාග කරනවා
හැම අවුරුද්දෙම වාර්ෂික ආදායමෙන් සියයට 15කට වඩා පුණ්‍ය කටයුතු වලට.
ඒ සල්ලි යන්නේ දුප්පත් අයට.
මම අසරණ අයට උදව් කරන්න කැමතියි.
එයාලා දුක් විඳිනවා බලාගෙන ඉන්න මට බෑ.
ඒ අතින් ගත්තම, ඔයා ජීවත් වෙන්න කරන සටන දිහා මම බලාගෙන හිටියා
ටික කාලෙක ඉඳන්.
"ඔයා හැදුණා නම් ඔයාට මොනවා වෙන්න තිබුණද
අම්මා තාත්තගේ රැකවරණය තියෙන සාමාන්‍ය පවුලක?"
ඒක පටන් ගත්තේ ඔය පොඩි ප්‍රශ්නයෙන්.
ඒ නිසා තමයි මට ඔයාගේ භාරකරු වෙන්න ඕන වුණේ.
ඔයා මම ගැන ගොඩක් දේවල් හොයලා වගේ.
කුතුහලයෙන් ඉන්න මම කැමති නෑ.
ඒක පුදුමයි.
මම කවදාවත් හිතුවේ නෑ මගේ කාලකණ්ණි ජීවිතේ ගැන
කවුරු හරි උනන්දු වෙයි කියලා.
ඔයා වැඩිපුරම බැබළුණේ රඟපාද්දි.
ඒක මේ විදිහට ඉවර වෙනවා දකින්න මට ඕන වුණේ නෑ.
ඔයා අමාරුවේ වැටිලා ඉන්නවා වගේ පෙනුණ නිසා, මම උදව් කළා විතරයි.
මම කිව්වා වගේ
දක්ෂ මිනිස්සුන්ට උදව් කරන එකෙන් මට සතුටක් ලැබෙනවා
හැබෑ දක්ෂතාවයක් තියෙන.
මිස් සෝ ව අයින් කරන එක විතරක් නෙවෙයි වගේ
ඔයාගේ සැලැස්ම.
ඔයාට මාත් එක්ක තියෙන ප්ලෑන් එක මොකක්ද?
මට තාම ඒක කියන්න බෑ.
ඒක සප්‍රයිස් එකක්.
පෙරදසුන දිග වැඩි වුණාම, කතාවේ රසය නැති වෙනවා.
මට අද තව හමුවීමක් තියෙනවා.
අපි ඊළඟ පාර හරියට වෙලාවක් දාගෙන හමුවෙමුද?
මම ගන්නම්.
ඒයි. ඔයා කවද්ද ටිකට් කපලා යන්නේ?
ලබන සතියේද?
නෑ, මම අද යනවා.
මගේ සනීප තත්ත්වය හොඳ නිසා, එයාලා දවස් දෙකක් කලින් යන්න කිව්වා.
ආ, ඇත්තටමද?
ඒක හොඳයිනේ.
එළියට ආවම ඔයාට ඔෆිස් එක පැත්තේ එන්න පුළුවන්ද?
අපිට කතා කරන්න වැදගත් දෙයක් තියෙනවා.
අපිට ඒක ෆෝන් එකෙන් කතා කරගන්න බැරිද?
අනේ මන්දා, මනුස්සයෝ.
ඇත්තටමද?
ඔයාට ඇහුනෙ නැද්ද මම කිව්වා ඒක හදිසි කාරණයක් කියලා?
මම ඔයා ඉන්න තැනට එන්න තිබ්බා,
ඒත් සති අන්තේ නිසා ලොක්කා වැඩට ඇවිත් නෑ.
ඒ නිසා ඔයාට පුළුවන් නම්...
ඕක අමතක කරලා දාන්න. කොහොමත් ඔයා ලෙඩෙක්නේ.
මම ඔයා ඉන්න තැනට එන්නම්. කන්න මොනවා හරි ඕනෙද?
නෑ, මම අද හවසට ඔෆිස් එක පැත්තේ එන්නම්.
මොකක්?
නම: හ්වං ජි-සන්
මේ තියෙන්නේ පොලිසිය හොයාගත්ත සෝ මී-රිව හිර කරන ෆයිල් ටික.
අපි මිස් බෙක්ට අදාල කොටස මකලා ඒක ආපහු යැව්වොත්,
මේක සද්ද නැතුවම විසඳගන්න පුළුවන් වෙයි.
එතකොට අර මාධ්‍යවේදියා?
අපි එයාගේ ෆයිල් ඔක්කොම පරීක්ෂා කළා. සැක හිතෙන මුකුත් නෑ.
එහෙනම් තව ප්‍රශ්න දෙකක් ඉතුරුයි.
සැත්කමක් කරගත්ත කෙනා ගැන දැනට හොයන්න එපා.
හරි සර්.
හැබැයි මෙයා...
මට පොඩි ආසාවක් ඇති වෙලා තියෙන්නේ.
මම කැමතියි මෙයා සද්ද බද්ද නැතුවම අයින් වෙනවා නම්.
අපි කොහොමද ඒක කරන්නේ?
එළියේ හීතල නිසා...
එයාට උණුසුම දෙමු.
පොලිසියෙන් රැඳවුම් නියෝගයක් නිකුත් කරලා කියලා ආරංචියි.
ඇයි එයාලා ඔච්චර හදිස්සි?
මොකක් හරි අවුලක් තියෙනවා.
ඔයා ලෝයර් එක්ක කතා කළාද?
එයා මොකද කරන්න කියන්නේ?
එයා කියන විදියට පොලිසිය මෙච්චර තදින් ඉන්නේ
එයාලා ළඟ දැනටමත් සාක්ෂි තියෙන නිසා වෙන්න ඇතිලු.
එයා කියන්නේ වරද පිළිගෙන දඬුවම අඩු කරගන්න උත්සාහ කරන්න කියලා.
පරිවාස කාලයක් ලැබෙන එකක් නැහැලු.
අපි මොකද කරන්නේ? මේක පිටිපස්සේ කවුරුහරි ඉන්නවා.
එහෙම නැත්නම් කොහොමද හැම දෙයක්ම මේ තරම් හරියටම සිද්ධ වෙන්නේ?
මේ නූල් අදින කෙනාගේ පිටිපස්සේ ඉන්න කෙනා
අනිවාර්යයෙන්ම ආ-ජින් වෙන්න ඕනේ.
ආ-ජින්!
ආ-ජින්.
මට ඔයත් එක්ක කතා කරන්න ඕනේ.
මොකක් ගැනද?
ආ-ජින්, ලෝන්ග්ස්ටාර් එකට යන්න දෙන්න.
ඔයා ඇයි මගෙන් අහන්නේ ඔයාගේ සමාගම බේරගන්න කියලා?
ඒකේ මට තියෙන සම්බන්ධය මොකක්ද?
ඔයා ඇවිත් තියෙන්නේ වැරදි කෙනා ළඟට.
මිස් සෝ ඔයාට කරපු දේ ගැන පසුතැවෙනවා.
ඔයා මේ පාර විතරක් එයාට උදව් කළොත්
වෙච්ච දේවල් අමතක කරලා දාන්න එයා කැමතියිලු.
අනේ, ආ-ජින්. මිස් මූන්.
ඔයා කොහොමද හිතන්නේ මට මේ වගේ දෙයක් කරන්න පුළුවන් කියලා?
එයානේ මගේ පස්සෙන් පන්නගෙන ආවේ, මම නෙවෙයිනේ.
ආ-ජින්.
අපි ඇත්තටම කණගාටු වෙනවා.
අනේ ප්ලීස්.
සමහරවිට එයා ඔයාව එවන්න ඇත්තේ මගේ ළඟ දණින් වැටිලා ඉල්ලන්න වෙන්න ඇති.
වැඩේ කියන්නේ, මමත් එයාගෙන් උදව් ඉල්ලලා වැඳලා තියෙනවා.
ඒත් එයා මට ඇහුම්කන් දුන්නේ නෑ.
එයා මට කිව්වේ වහලෙන් පැනලා මැරෙන්න කියලා විතරයි.
අර හිර කරන ෆයිල් ටික දැනටමත් පොලිසියට ලැබිලා ඉවරයි.
ඉතින් ගැලවෙන්න ක්‍රමයක් නැත්නම්
එයා මට දුන්න උපදෙසම පිළිපදින එක තමයි හොඳ, එයාට මැරෙන්න කියන්න.
ශිල්පිනී: බෙක් ආ-ජින් ආයතනය: ඩූ එන්ටර්ටේන්මන්ට්
අපි දිගටම කරගෙන යමුද නැත්නම් නවත්තමුද?
ඔයා තීරණය කරන්න.
ඔයා ඇත්තටම හැම දේම දන්නවා නේද?
මම නොදැන ඉන්නේ කොහොමද? මේ හැම දෙයක්ම පටන් ගත්තේ මමනේ.
ඒ හැම දේම ඔයාට පින් සිද්ධ වෙන්න. මම ඒක අගය කරනවා.
ඉතින්? දැන් මොකද හිතෙන්නේ?
ඔයාට ඒ ඇතිද?
ඔයාට මොකක් ගැනද කතා කරන්න ඕන වුනේ?
මේ තුවාල පේනවද?
ඔයාට මොකද වුනේ?
එදා මම දැක්කා සැක හිතෙන කට්ටියක් ආ-ජින් පස්සෙන් යනවා.
මම එයාලා පස්සෙන් ගියා, එයාලා මට හොඳටම ගැහුවා.
මොකක්?
එයාලා වාහන ගොඩකින් එයා පස්සෙන් ආවා. එයාලා ලේසි පාසු අය නෙවෙයි.
ඒත් ඒවා ඔක්කොම හොර වාහන. මට නම්බර් ප්ලේට්වත් හොයාගන්න බැරි වුනා.
ඔයාට කරදර කළේ එයාලනේ.
ඔයාට ඕන නම්, මට ඊට වඩා දෙයක් කරන්න පුළුවන්.
එයාලට ආයේ කවදාවත් ඔයා ළඟට එන්න බැරි වෙන්න ඈතකට යවන්න මට පුළුවන්.
එහෙම නැත්නම් ඔයාට එයාලව ආයේ කවදාවත් මතක් නොවෙන්නම විනාශ කරලා දාන්න පුළුවන්.
හැබැයි මට තේරෙන්නේ නෑ.
මොකක්ද තේරෙන්නේ නැත්තේ?
ඇයි ඔයා මම වෙනුවෙන් මෙච්චර දේවල් කරන්නේ කියලා.
ඔයා මට කැමතිද?
ආ-ජින් මේ ගැන දන්නවද?
මොකද වෙන්නේ කියලා දැනගත්ත ගමන් මම එයාට කියන්නයි හිටියේ.
ඔයා ගෙවලා තියෙන්නේ හරිම අමාරු ජීවිතයක්.
මම කලිනුත් කිව්වා වගේ, මට ඒ වගේ අයව අමතක කරන්න බෑ.
මිස් බෙක්, මම දන්නවා ඔයාගේ ජීවිතේ කොච්චර අමාරුද කියලා.
ඔයා පොඩි කාලේ ගොඩක් අඬන්න ඇති. මම හරි නේද?
ඔයා කොච්චර දේවල් දන්නවද?
ඔයාට කොච්චර ඉහළට යන්න ඕනෙද?
මට ඒක ඉස්සෙල්ලාම ඔයත් එක්ක කතා කරන්න ඕන වුනා.
ඒයි.
ඔයාට අර ගඳ දැනෙනවද?
ඔයාට ඕන ඕනම දෙයක් ලබාගන්න මම උදව් කරන්නම්.
ඉතින් කියන්න,
ඔයාට කොච්චර ඉහළට යන්න ඕනෙද කියලා.
මම මේ අවස්ථාව ඔයාට දෙන්නේ, ඒ නිසා හොඳට හිතන්න.
මේ වෙලාවේ ඔයා ගන්න ඕන තීරණය ගැන හොඳට කල්පනා කරන්න.
ඒක එච්චර සංකීර්ණ දෙයක් නෙවෙයි.
ඔයා ඩිරෙක්ටර් පාක්ගේ අලුත් ෆිල්ම් එකේ රඟපාලා
ජාත්‍යන්තර මට්ටමට යයි,
ඒ වගේම ලොකු සම්මාන උළෙලකදී හොඳම නිළියට හිමි සම්මානයත් ගනියි.
ඔයා දක්ෂ නිළියක් විදියට ජීවිතේ ගෙවයි.
ඒ වගේම ඒ හැමදේම ඔයා විඳින්නේ මගේ බිරිඳ විදියට.
ඒයි.
ෂික්.
ඔයාට අවුලක් නෑ නේද?
ඉතින්?
ඔයා කැමතිද...
මගේ වෙඩින් ගිෆ්ට් එකට?
වෙඩින් එකක් කිව්වා?
අයින් වෙන්න!
ඔයාගේ අතීතයේ තියෙන ඔක්කොම කැළැල් මම මකලා දාන්නම්.
ඊටපස්සේ ඔයා මගේ ළඟ ඉඳන් අලුතින් පටන් ගන්න.
මම ඔයාට පොරොන්දු වෙනවා, ආ-ජින්.
මගේ ළඟට එන්න.
ආදරණීය X
💜💜සිංහල පරිවර්තනය : පෙහංසි සුලෝචනා💜💜